section_heading: Povijest
paragraph_text: U Prvomu svjetskom ratu su se Hrvati kao stanovnici Austro-Ugarske borili na strani Centralnih Sila. S raspadom trojne monarhije na kraju Prvoga svjetskog rata, Hrvati i hrvatski Nijemci ulaze u Kraljevstvo Srba, Hrvata i Slovenaca. Nijemci su se pokušali kao manjina organizirati u Njemačku stranku (njem. Partei der Deutschen), ali ona je kasnije zabranjena. U Kraljevini Jugoslaviji Hrvati i nesrpski narodi nalaze se u podčinjenom položaju, osobito uspostavom Šestosiječanjske diktature.